**R E P U B L I K A H R V A T S K A**

**KRAPINSKO-ZAGORSKA ŽUPANIJA**

 **Upravni odjel za prostorno uređenje,**

 **gradnju i zaštitu okoliša**

KLASA: UP/I-351-01/17-01/10

URBROJ: 2140/01-08/1-17-4

Krapina, 25. rujna 2017.

Krapinsko-zagorska županija, Upravni odjel za prostorno uređenje, gradnju i zaštitu okoliša, temeljem članka 30. stavka 4. vezano uz članak 29. stavak 2. Zakona o zaštiti prirode („Narodne novine“ broj 80/13), a povodom zahtjeva nositelja zahvata Valentina Jurić, Donji Macelj 74, Đurmanec za Prethodnu ocjenu prihvatljivosti za ekološku mrežu za zahvat „Izgradnja stambene zgrade u Donjoj Podgori“, nakon provedenog postupka, donosi

**R J E Š E N J E**

Planirani zahvat „Izgradnja stambene zgrade u Donjoj Podgori“ nositelja zahvata Valentina Jurić, Donji Macelj 74, Đurmanec, **prihvatljiv je za ekološku mrežu.**

**O b r a z l o ž e n j e**

Upravni odjel za prostorno uređenje, gradnju i zaštitu okoliša Krapinsko-zagorske županije (u daljem tekstu: Upravni odjel) zaprimio je 08.09.2017. godine zahtjev nositelja zahvata Valentina Jurić, Donji Macelj 74, Đurmanec, za provedbu postupka Prethodne ocjene prihvatljivosti za ekološku mrežu za zahvat „Izgradnja stambene zgrade u Donjoj Podgori“ na k.č.br. 930, 931 (provedbom dijela geodetskog projekta zemljište označeno kat. čest. br. 931 spojeno je sa zemljištem koje je označeno kat. čest. br. 930, a kat. čest. br. 931 je brisana), 932/1 k.o. Pustodol. U zahtjevu su sukladno odredbama članka 30. stavka 2. Zakona o zaštiti prirode navedeni svi podaci o nositelju zahvata i idejno rješenje zahvata koji je izradio ovlaštenik HRŠAK&HRŠAK d.o.o., Radićeva 32, Zagreb (Zajednička oznaka projekta TD 09/16-IR, ožujak 2016.).

Upravni odjel je 11. rujna 2017. godine temeljem članka 30. stavka 3. Zakona o zaštiti prirode zatražio (KLASA: UP/I-351-01/17-01/10, URBROJ: 2140/01-08/1-17-2) prethodno mišljenje Hrvatske agencije za okoliš i prirodu (u daljnjem tekstu: Agencija). Upravni odjel je zaprimio mišljenje Agencije (KLASA: 612-07/17-38/905, URBROJ: 427-06-4-17-2 od 18. rujna 2017. godine) u kojem se navodi da uzevši u obzir da se radi o izgradnji stambene građevine u izgrađenom području naselja, uz pridržavanje važećih propisa iz područja zaštite okoliša, voda i održivog gospodarenja otpadom Prethodnom ocjenom zahvata može se isključiti mogućnost značajnih negativnih utjecaja na cjelovitost i ciljeve očuvanja područja ekološke mreže te se smatra da je ovaj zahvat prihvatljiv i nije potrebno provesti Glavnu ocjenu zahvata.

U provedbi postupka ovaj Upravni odjel razmotrio je predmetni zahtjev, priloženu dokumentaciju, podatke o ekološkoj mreži (područja ekološke mreže, ciljane vrste i stanišne tipove) i mišljenje Agencije te utvrdio sljedeće.

Projektom je planirana izgradnja stambene zgrade u Donjoj Podgori na k.č.br. 930, 931 i 932/1 k.o. Pustodol. Lokacija se nalazi u izgrađenom građevinskom dijelu naselja. Na parceli se nalaze stambena i gospodarska građevina koje će se ukloniti te pomoćna građevina. Radi izgradnje zgrade potrebno je formirati novu parcelu. Maksimalni tlocrtni gabariti planirane građevine su 11 x 9,1 m, katnosti podrum + prizemlje + potkrovlje.

Planirani zahvat nalazi se unutar područja ekološke mreže (Uredba o ekološkoj mreži, NN 124/13, 105/15): područja očuvanja značajnog za vrste i stanišne tipove (POVS) *HR2000583 Medvednica.*

Slijedom iznijetog u provedenom postupku Prethodne ocjene prihvatljivosti za ekološku mrežu, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, ocijenjeno je da se može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže te je stoga riješeno kao u izreci. Sukladno navedenom za planirani zahvat **nije potrebno provesti postupak Glavne ocjene prihvatljivosti za ekološku mrežu.**

Člankom 29. stavkom 2. Zakona o zaštiti prirode propisano je da Upravni odjel provodi Prethodnu ocjenu za zahvate za koje upravno tijelo provodi postupak procjene utjecaja na okoliš ili postupak ocjene o potrebi procjene utjecaja na okoliš prema posebnom propisu kojim se uređuje zaštita okoliša, za zahvate na zaštićenom području u kategoriji regionalnog parka, značajnog krajobraza, park-šume, spomenika prirode i spomenika parkovne arhitekture i za zahvate na području koje nije ujedno i zaštićeno područje osim za zahvate iz stavka 1. podstavka 1. istog članka Zakona.

Prema članku 30. stavku 4. Zakona o zaštiti prirode ako nadležno tijelo isključi mogućnost značajnih negativnih utjecaja zahvata na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu, stoga je riješeno kao u izreci.

U skladu s odredbama članka 44. stavka 1. i 2. Zakona o zaštiti prirode ovo Rješenje dostavlja se Ministarstvu zaštite okoliša i energetike i inspekciji zaštite prirode, a prema članku 44. stavku 3. istoga Zakona ovo Rješenje se objavljuje na internetskih stranicama Krapinsko-zagorske županije.

Upravna pristojba na zahtjev i ovo Rješenje naplaćena je u iznosu od 70,00 kuna u državnim biljezima prema tarifnom broju 1. i 2. Tarife upravnih pristojbi, Zakona o upravnim pristojbama („Narodne novine” broj 115/16).

UPUTA O PRAVNOM LIJEKU:

Protiv ovog Rješenja može se izjaviti žalba Ministarstvu zaštite okoliša i energetike, Zagreb, Radnička cesta 80, u roku od 15 dana od dana primitka Rješenja.

Žalba se predaje ovom tijelu neposredno u pisanom obliku ili usmeno na zapisnik ili se šalje poštom.

**PROČELNIK**

mr.sc.Stjepan Bručić, dipl.ing.građ

DOSTAVITI:

1. Valentina Jurić, Đurmanec, Donji Macelj 74
2. Ministarstvo zaštite okoliša i energetike, Zagreb, Radnička cesta 80
3. Ministarstvo zaštite okoliša i energetike, Sektor inspe**kcijskog nadzora zaštite prirode,** Zabok, Kumrovečka 6
4. Evidencija, ovdje
5. Pismohrana, ovdje